अब बदरपुर बॉर्डर टोल प्लाजा पर बगैर रुके टैग से जा सकेंगे वाहन
बदरपुरबॉर्डर स्थित टोल प्लाजा पर अब हजारों वाहन बगैर रुके गुजर सकेंगे। अब इस टाेल पर टैग सिस्टम शुरू हो गया है, जो 100 मीटर पहले ही पता लगा लेगा कि किस वाहन में टैग लगा है। इसके लिए टोल पर स्पेशल लाइन बना दी गई है। यहां से वाहन बगैर रुके जा सकेंगे। इसका लाभ यहां से गुजरने वाले 50 हजार वाहन चालक उठा सकते हैं। देशभर में अपने टोल प्लाजा को कैशलेस बनाने के लिए राष्ट्रीय राजमार्ग प्राधिकरण आरएफआईडी (रेडियो फ्रिक्वेंसी आइडेंटिफिकेशन) तकनीक अपना रहा है।
ऐसेकाम करता है टैग
एनएचएआईकी तरफ से ऐसे वाहन चालकों को टैग दिए जा रहे हैं। प्रत्येक टैग का यूनिक नंबर है। यह टैग मेट्रो कार्ड की तरह टोल प्लाजा पर रिचार्ज कराए जा सकते हैं। यूनिक नंबर के आधार पर इनमें पेटीएम से रिचार्ज करने का भी विकल्प है। इसके अलावा ऑनलाइन बैंकिंग विभिन्न टोल प्लाजा पर कैश भुगतान से भी यह टैग रिचार्ज हो सकते हैं। टोल प्लाजा पर टैग वाले वाहनों के लिए आरक्षित लेन में बैरियर से करीब 100 मीटर पहले सेंसर लगाए गए हैं। ये सेंसर वाहन के सामने के शीशे पर लगे टैग को दूर से ही पढ़ लेते हैं। इस लेन में बैरियर लगातार खुला रहता है ताकि टैग वाले वाहन बिना रुकावट निकल सकें। टैग लगा वाहन जैसे ही लेन में से गुजरेगा उसमें से निर्धारित राशि कट जाएगी। अगर टैग में पर्याप्त पैसे नहीं हैं या वाहन पर टैग नहीं है तो सेंसर तुरंत बैरियर को बंद कर देगा। ऐसी स्थिति में वाहन चालक टोल का नकद भुगतान कर ही निकल सकता है। बदरपुर टोल प्लाजा के प्रबंधक अमित भाटिया के अनुसार राष्ट्रीय राजमार्ग प्राधिकरण की ओर से पूरे देश में यह तकनीक लागू की जा रही है। फरीदाबाद में यह 1 मार्च से शुरू कर हो गई है। अभी यह टैग आईसीआईसीआई बैंक की विभिन्न शाखाओं पर मिल रहे हैं। जल्द ये टोल प्लाजा पर भी उपलब्ध होंगे। बदरपुर टोल प्लाजा से हर रोज 50 हजार वाहन आवागमन करते हैं। इन्हें इसका काफी फायदा होगा।
टाेल पर अब टैग सिस्टम शुरू, जो 100 मीटर पहले ही पता लगा लेगा कि किस वाहन में टैग लगा है
hin_Deva hin_Deva hin_Deva hin_Deva hin_Deva